Калин Вълов
Имало ли те е някога въобще…

chitanka.info

Имало ли те е някога въобще,

поне една частица, поне реална?

Че от нереални сънища и светове

същността ми днес е обладана.

Къде изчезна? Тъй близо до мене бе?

Не те усещам в полъха на вятъра.

Имаше ли те някога въобще

в спомените, утрото и залеза?

Днес пъстри са ми всички светове.

От всяко нещо долавям красота.

Красива си и ти, и всички мигове!

Ала си за мене непонятна.

Като много други светове.

И още като залеза и светлината.

Къде побра се в моето сърце

всичкото това и ти самата?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.